A 2020-as labdarúgó-Európa-bajnokság F csoportjának mérkőzéseit 2021. június 15. és 23. között játszották. A csoport négy tagja az egyik rendező, Magyarország, a címvédő Portugália, az előző világbajnok Franciaország és egy másik rendező, Németország volt. A mérkőzéseket a budapesti Puskás Arénában és a müncheni Allianz Arenában rendezték. A csoportot „halálcsoportnak” nevezték.